Ericu950/Stoicheia-meter-silver huggingface dataset:
καθάπερ γὰρ ἡ μὲν Ἀντιμάχου ποίησις καὶ τὰ Διονυσίου ζῳγραφήματα , τῶν Κολοφωνίων , ἰσχὺν ἔχοντα καὶ τόνον ἐκβεβιασμένοις καὶ καταπόνοις ἔοικε , ταῖς δὲ Νικομάχου γραφαῖς καὶ τοῖς Ὁμήρου στίχοις μετὰ τῆς ἄλλης δυνάμεως καὶ χάριτος πρόσεστι τὸ δοκεῖν εὐχερῶς καὶ ῥᾳδίως ἀπειργάσθαι , οὕτως παρὰ τὴν Ἐπαμεινώνδου στρατηγίαν καὶ τὴν Ἀγησιλάου , πολυπόνους γενομένας καὶ δυσάγωνας , ἡ Τιμολέοντος ἀντεξεταζομένη , καὶ μετὰ τοῦ καλοῦ πολὺ τὸ ῥᾴδιον ἔχουσα , φαίνεται τοῖς εὖ καὶ δικαίως λογιζομένοις οὐ τύχης ἔργον , ἀλλ ἀρετῆς εὐτυχούσης .
καίτοι πάντα γ ἐκεῖνος εἰς τὴν τύχην ἀνῆπτε τὰ καταρθούμενα ·
καὶ γὰρ γράφων τοῖς οἴκοι φίλοις καὶ δημηγορῶν πρὸς τοὺς Συρακουσίους πολλάκις ἔφη τῷ θεῷ χάριν ἔχειν ὅτι βουλόμενος σῶσαι Σικελίαν ἐπεγράψατο τὴν αὐτοῦ προσηγορίαν .
ἐπὶ δὲ τῆς οἰκίας ἱερὸν ἱδρυσάμενος Αὐτοματίας ἔθυεν , αὐτὴν δὲ τὴν οἰκίαν Ἱερῷ δαίμονι καθιέρωσεν .
ᾤκει δὲ οἰκίαν ἣν ἐξεῖλον αὐτῷ στρατηγίας ἀριστεῖον οἱ Συρακούσιοι , καὶ τῶν ἀγρῶν τὸν ἥδιστον καὶ κάλλιστον ἐν ᾧ καὶ τὸ πλεῖστον τοῦ χρόνου κατεσχόλαζε , μεταπεμψάμενος οἴκοθεν τὴν γυναῖκα καὶ τοὺς παῖδας .
οὐ γὰρ ἐπανῆλθεν εἰς Κόρινθον , οὐ δὲ κατέμιξε τοῖς Ἑλληνικοῖς θορύβοις ἑαυτὸν οὐ δὲ τῷ πολιτικῷ φθόνῳ παρέδωκεν , εἰς ὃν οἱ πλεῖστοι τῶν στρατηγῶν ἀπληστίᾳ τιμῶν καὶ δυνάμεως ἐξοκέλλουσιν , ἀλλ ἐκεῖ κατέμεινε τοῖς ὑφ ἑαυτοῦ μεμηχανημένοις ἀγαθοῖς χρώμενος ·
ὧν μέγιστον ἦν τὸ πόλεις τοσαύτας καὶ μυριάδας ἀνθρώπων δι ἑαυτὸν ἐφορᾶν εὐδαιμονούσας .
ἐπεὶ δὲ χρῆν , ὡς ἔοικεν , οὐ μόνον πᾶσι κορυδαλλοῖς λόφον ἐγγίγνεσθαι , κατὰ Σιμωνίδην , ἀλλὰ καὶ πάσῃ δημοκρατίᾳ συκοφάντην , ἐπεχείρησαν καὶ Τιμολέοντι δύο τῶν δημαγωγῶν , Λαφύστιος καὶ Δημαίνετος .
ὧν Λαφυστίου μὲν αὑτὸν πρός τινα δίκην κατεγγυῶντος οὐκ εἴα θορυβεῖν οὐ δὲ κωλύειν τοὺς πολίτας ·
ἑκὼν γὰρ αὐτὸς ὑπομεῖναι τοσούτους πόνους καὶ κινδύνους ὑπὲρ τοῦ τοῖς νόμοις χρῆσθαι τὸν βουλόμενον Συρακουσίων ·
τοῦ δὲ Δημαινέτου πολλὰ κατηγορήσαντος ἐν ἐκκλησίᾳ τῆς στρατηγίας , πρός ἐκεῖνον μὲν οὐδὲν ἀντεῖπε , τοῖς δὲ θεοῖς ἔφη χάριν ὀφείλειν , οἷς εὔξατο Συρακουσίους ἐπιδεῖν τῆς παρρησίας κυρίους γενομένους .
μέγιστα δ οὖν καὶ κάλλιστα τῶν καθ αὑτὸν Ἑλλήνων ὁμολογουμένως διαπραξάμενος ἔργα , καὶ μόνος , ἐφ ἃς οἱ σοφισταὶ διὰ τῶν λόγων τῶν πανηγυρικῶν ἀεὶ παρεκάλουν πράξεις τοὺς Ἕλληνας , ἐν ταύταις ἀριστεύσας , καὶ τῶν μὲν αὐτόθι κακῶν , ἃ τὴν ἀρχαίαν Ἑλλάδα κατέσχεν , ὑπὸ τῆς τύχης προεκκομισθεὶς ἀναίμακτος καὶ καθαρός , ἐπιδειξάμενος δὲ δεινότητα μὲν καὶ ἀνδρείαν τοῖς βαρβάροις καὶ τοῖς τυράννοις , δικαιοσύνην δὲ καὶ πρᾳότητα τοῖς Ἕλλησι καὶ τοῖς φίλοις , τὰ δὲ πλεῖστα τρόπαια τῶν ἀγώνων ἀδάκρυτα καὶ ἀπενθῆ τοῖς πολίταις καταστήσας , καθαρὰν δὲ τὴν Σικελίαν ἐν οὐ δ ὅλοις ἔτεσιν ὀκτὼ ἀϊδίων καὶ συνοίκων κακῶν καὶ νοσημάτων παραδοὺς τοῖς κατοικοῦσιν , ἤδη πρεσβύτερος ὢν ἀπημβλύνθη τὴν ὄψιν , εἶτα τελέως ἐπηρώθη μετ ὀλίγον , οὔ τε αὐτὸς ἑαυτῷ πρόφασιν παρασχών οὔ τε παροινηθεὶς ὑπὸ τῆς τύχης , ἀλλὰ συγγενικῆς τινος , ὡς ἔοικεν , αἰτίας καὶ καταβολῆς ἅμα τῷ χρόνῳ συνεπιθεμένης ·
λέγονται γὰρ οὐκ ὀλίγοι τῶν κατὰ γένος αὐτῷ προσηκόντων ὁμοίως ἀποβαλεῖν τὴν ὄψιν ὑπὸ γήρως ἀπομαρανθεῖσαν .
ὁ δὲ Ἄθανις ἔτι συνεστῶτος τοῦ πρός Ἵππωνα πολέμου καὶ Μάμερκον , ἐν Μυλαῖς ἐπὶ στρατοπέδου φησὶν ἀπογλαυκωθῆναι τὴν ὄψιν αὐτοῦ , καὶ πᾶσι φανερὰν γενέσθαι τὴν πήρωσιν , οὐ μὴν ἀποστῆναι διὰ τοῦτο τῆς πολιορκίας , ἀλλ ἐμμείναντα τῷ πολέμῳ λαβεῖν τοὺς τυράννους ·
ὡς δὲ ἐπανῆλθεν εἰς Συρακούσας , εὐθὺς ἀποθέσθαι τὴν μοναρχίαν καὶ παραιτεῖσθαι τοὺς πολίτας , τῶν πραγμάτων εἰς τὸ κάλλιστον ἡκόντων τέλος 0 .
ἐκεῖνον μὲν οὖν αὐτὸν ὑπομείναντα τὴν συμφορὰν ἀλύπως ἧττον ἄν τις θαυμάσειε ·
τῶν δὲ Συρακουσίων ἄξιον ἄγασθαι τὴν πρὸς τὸν ἄνδρα τιμὴν καὶ χάριν ἣν ἐπεδείξαντο πεπηρωμένῳ , φοιτῶντες ἐπὶ θύρας αὐτοὶ καὶ τῶν ξένων τοὺς παρεπιδημοῦντας ἄγοντες εἰς τὴν οἰκίαν καὶ τὸ χωρίον , ὅπως θεάσαιντο τὸν εὐεργέτην αὑτῶν , ἀγαλλόμενοι καὶ μέγα φρονοῦντες ὅτι παρ αὐτοῖς εἵλετο καταζῆσαι τὸν βίον , οὕτω λαμπρᾶς ἐπανόδου τῆς εἰς τὴν Ἑλλάδα παρεσκευασμένης αὐτῷ διὰ τῶν εὐτυχημάτων καταφρονήσας 0 .
πολλῶν δὲ καὶ μεγάλων εἰς τὴν ἐκείνου τιμὴν γραφομένων καὶ πραττομένων οὐδενὸς ἧττον ἦν τὸ ψηφίσασθαι τὸν τῶν Συρακουσίων δῆμον , ὁσάκις συμπέσοι πόλεμος αὐτοῖς πρὸς ἀλλοφύλους , Κορινθίῳ χρῆσθαι στρατηγῷ .
καλὴν δὲ καὶ τὸ περὶ τὰς ἐκκλησίας γινόμενον ὄψιν εἰς τιμὴν αὐτοῦ παρεῖχε ·
τὰ γὰρ ἄλλα δι αὑτῶν κρίνοντες ἐπὶ τὰς μείζονας διασκέψεις ἐκεῖνον ἐκάλουν .
ὁ δὲ κομιζόμενος δι ἀγορᾶς ἐπὶ ζεύγους πρὸς τὸ θέατρον ἐπορεύετο καὶ τῆς ἀπήνης , ὥσπερ ἐτύγχανε καθήμενος , εἰσαγομένης , ὁ μὲν δῆμος ἠσπάζετο μιᾷ φωνῇ προσαγορεύων αὐτόν , ὁ δ ἀντασπασάμενος καὶ χρόνον τινὰ δοὺς ταῖς εὐφημίαις καὶ τοῖς ἐπαίνοις , εἶτα διακούσας τὸ ζητούμενον , ἀπεφαίνετο γνώμην .
ἐπιχειροτονηθείσης δὲ ταύτης οἱ μὲν ὑπηρέται πάλιν ἀπῆγον διὰ τοῦ θεάτρου τὸ ζεῦγος , οἱ δὲ πολῖται βοῇ καὶ κρότῳ προπέμψαντες ἐκεῖνον ἤδη τὰ λοιπὰ τῶν δημοσίων καθ αὑτοὺς ἐχρημάτιζον .
ἐν τοιαύτῃ δὲ γηροτροφούμενος τιμῇ μετ εὐνοίας , ὥσπερ πατὴρ κοινός , ἐκ μικρᾶς προφάσεως τῷ χρόνῳ συνεφαψαμένης ἐτελεύτησεν 0 .
ἡμερῶν δὲ δοθεισῶν τοῖς μὲν Συρακουσίοις εἰς τὸ παρασκευάσαι τὰ περὶ τὴν ταφήν , τοῖς δὲ περιοίκοις καὶ ξένοις εἰς τὸ συνελθεῖν , τά τ ἄλλα λαμπρᾶς χορηγίας ἔτυχε , καὶ τὸ λέχος οἱ ψήφῳ τῶν νεανίσκων προκριθέντες ἔφερον κεκοσμημένον διὰ τῶν Διονυσίου τυραννείων τότε κατεσκαμμένων .
πρ οὔπεμπον δὲ πολλαὶ μυριάδες ἀνδρῶν καὶ γυναικῶν , ὧν ὄψις μὲν ἦν ἑορτῇ πρέπουσα , πάντων ἐστεφανωμένων καὶ καθαρὰς ἐσθῆτας φορούντων , φωναὶ δὲ καὶ δάκρυα συγκεκραμένα τῷ μακαρισμῷ τοῦ τεθνηκότος οὐ τιμῆς ἀφοσίωσιν οὐ δὲ λειτουργίαν ἐκ προβουλεύματος , ἀλλὰ πόθον δίκαιον ἐπεδείκνυντο καὶ χάριν ἀληθινῆς εὐνοίας .
τέλος δὲ τῆς κλίνης ἐπὶ τὴν πυρὰν τεθείσης Δημήτριος , ὃς ἦν μεγαλοφωνότατος τῶν τότε κηρύκων , γεγραμμένον ἀνεῖπε κήρυγμα τοιοῦτον ·
ὁ δῆμος ὁ Συρακουσίων Τιμολέοντα Τιμοδήμου Κορίνθιον τόνδε θάπτει μὲν διακοσίων μνῶν , ἐτίμησε δ εἰς τὸν ἅπαντα χρόνον ἀγῶσι μουσικοῖς , ἱππικοῖς , γυμνικοῖς , ὅτι τοὺς τυράννους καταλύσας καὶ τοὺς βαρβάρους καταπολεμήσας καὶ τὰς μεγίστας τῶν ἀναστάτων πόλεων οἰκίσας ἀπέδωκε τοὺς νόμους τοῖς Σικελιώταις .
ἐποιήσαντο δὲ τὴν ταφὴν τοῦ σώματος ἐν ἀγορᾷ , καὶ στοὰς ὕστερον περιβαλόντες καὶ παλαίστρας ἐνοικοδομήσαντες γυμνάσιον τοῖς νέοις ἀνῆκαν καὶ Τιμολεόντειον προσηγόρευσαν .
αὐτοὶ δὲ χρώμενοι πολιτείᾳ καὶ νόμοις οὓς ἐκεῖνος κατέστησεν , ἐπὶ πολὺν χρόνον εὐδαιμονοῦντες διετέλεσαν .
τὸν Αἰμιλίων οἶκον ἐν Ῥώμῃ τῶν εὐπατριδῶν γεγονέναι καὶ παλαιῶν οἱ πλεῖστοι συγγραφεῖς ὁμολογοῦσιν .
ὅτι δ ὁ πρῶτος αὐτῶν καὶ τῷ γένει τήν ἐπωνυμίαν ἀπολιπὼν Μάμερκος ἦν , Πυθαγόρου παῖς τοῦ σοφοῦ , δι αἱμυλίαν λόγου καὶ χάριν Αἰμίλιος προσαγορευθείς , εἰρήκασιν ἔνιοι τῶν Πυθαγόρᾳ τήν Νομᾶ τοῦ βασιλέως παίδευσιν ἀναθέντων .
οἱ μὲν οὖν πλεῖστοι τῶν εἰς δόξαν ἀπὸ τῆς οἰκίας ταύτης προελθόντων δι ἀρετὴν , ἣν ἐζήλωσαν , εὐτύχησαν , Λευκίου δὲ Παύλου τὸ περὶ Κάννας ἀτύχημα τήν τε φρόνησιν ἅμα καὶ τήν ἀνδρείαν ἔδειξεν .
ὡς γὰρ οὐκ ἔπεισε τὸν συνάρχοντα κωλύων μάχεσθαι , τοῦ μὲν ἀγῶνος ἄκων μετέσχεν αὐτῷ , τῆς δὲ φυγῆς οὐκ ἐκοινώνησεν , ἀλλὰ τοῦ συνάψαντος τὸν κίνδυνον ἐγκαταλιπόντος αὐτὸς ἑστὼς καὶ μαχόμενος τοῖς πολεμίοις ἐτελεύτησε .
τούτου θυγάτηρ μὲν Αἰμιλία Σκηπίωνι τῷ μεγάλῳ συνῴκησεν , υἱὸς δὲ Παῦλος Αἰμίλιος , περὶ οὗ τάδε γράφεται , γεγονὼς ἐν ἡλικίᾳ κατὰ καιρὸν ἀνθοῦντα δόξαις καὶ ἀρεταῖς ἐπιφανεστάτων ἀνδρῶν καὶ μεγίστων , διέλαμψεν , οὐ τ αὐτὰ τοῖς εὐδοκιμοῦσι τότε νέοις ἐπιτηδεύματα ζηλώσας , οὐ δὲ τήν αὐτὴν ὁδὸν ἀπ ἀρχῆς πορευθείς .
οὔ τε γὰρ λόγον ἤσκει περὶ δίκας , ἀσπασμούς τε καὶ δεξιώσεις καὶ φιλοφροσύνας , αἷς ὑποτρέχοντες οἱ πολλοὶ τὸν δῆμον ἐκτῶντο θεραπευτικοὶ καὶ σπουδαῖοι γενόμενοι , παντάπασιν ἐξέλιπε , πρὸς οὐδέτερον ἀφυῶς ἔχων , ὡς δ ἑκατέρου κρείττονα τήν ἀπ ἀνδρείας καὶ δικαιοσύνης καὶ πίστεως δόξαν αὑτῷ περιποιούμενος , οἷς εὐθὺς διέφερε τῶν καθ ἡλικίαν .
πρώτην γοῦν τῶν ἐπιφανῶν ἀρχῶν ἀγορανομίαν μετελθών προεκρίθη δεκαδυοῖν ἀνδρῶν συναπογραψαμένων , οὓς ὕστερον ἅπαντας ὑπατεῦσαι λέγουσι .
γενόμενος δ ἱερεὺς τῶν αὐγούρων προσαγορευομένων , οὓς τῆς ἀπ ὀρνίθων καὶ διοσημειῶν ἀποδεικνύουσι Ῥωμαῖοι μαντικῆς ἐπισκόπους καὶ φύλακας , οὕτω προσέσχε τοῖς πατρῴοις ἔθεσι καὶ κατενόησε τὴν τῶν παλαιῶν περὶ τὸ θεῖον εὐλάβειαν ὥστε τιμήν τινα δοκοῦσαν εἶναι καὶ ζηλουμένην ἄλλως ἕνεκα δόξης τὴν ἱερωσύνην τῶν ἀκροτάτων μίαν ἀποφῆναι τεχνῶν , καὶ μαρτυρῆσαι τοῖς φιλοσόφοις , ὅσοι τὴν εὐσέβειαν ὡρίσαντο θεραπείας θεῶν ἐπιστήμην εἶναι .
πάντα γὰρ ἐδρᾶτο μετ ἐμπειρίας ὑπ αὐτοῦ καὶ σπουδῆς , σχολὴν τῶν ἄλλων ἄγοντος ὅτε γίγνοιτο πρὸς τούτῳ , καὶ παραλείποντος οὐδὲν οὐ δὲ καινοτομοῦντος , ἀλλὰ καὶ τοῖς συνιερεῦσιν ἀεὶ καὶ περὶ τῶν μικρῶν διαφερομένου , καὶ διδάσκοντος ὡς εἰ τὸ θεῖον εὔκολόν τις ἡγεῖται καὶ ἀμεμφὲς εἶναι τῶν ἀμελειῶν , ἀλλὰ τῇ γε πόλει χαλεπὸν ἡ περὶ ταῦτα συγγνώμη καὶ παρόρασις 0 1 2 ·
οὐδεὶς γὰρ ἐξ ἀρχῆς εὐθὺς μεγάλῳ παρανομήματι κινεῖ πολιτείαν , ἀλλὰ καὶ τὴν τῶν μειζόνων φρουρὰν καταλύουσιν οἱ προϊέμενοι τὴν ἐν τοῖς μικροῖς ἀκρίβειαν .
ὅμοιον δὲ καὶ τῶν στρατιωτικῶν ἐθῶν τε καὶ πατρίων ἐξεταστὴν καὶ φύλακα παρεῖχεν ἑαυτόν , οὐ δημαγωγῶν ἐν τῷ στρατηγεῖν , οὐ δ , ὥσπερ οἱ πλεῖστοι τότε , δευτέρας ἀρχὰς ταῖς πρώταις μνώμενος διὰ τοῦ χαρίζεσθαι καὶ πρᾷος εἶναι τοῖς ἀρχομένοις , ἀλλ ὥσπερ ἱερεὺς ἄλλων ὀργίων δεινῶν , τῶν περὶ τὰς στρατείας ἐθῶν ἐξηγούμενος ἕκαστα , καὶ φοβερὸς ὢν τοῖς ἀπειθοῦσι καὶ παραβαίνουσιν , ὤρθου τὴν πατρίδα , μικροῦ δεῖν πάρεργον ἡγούμενος τὸ νικᾶν τοὺς πολεμίους τοῦ παιδεύειν τοὺς πολίτας 0 .
συστάντος δὲ τοῦ πρὸς Ἀντίοχον τὸν μέγαν πολέμου τοῖς Ῥωμαίοις , καὶ τῶν ἡγεμονικωτάτων ἀνδρῶν τετραμμένων πρὸς ἐκεῖνον , ἄλλος ἀπὸ τῆς ἑσπέρας ἀνέστη πόλεμος , ἐν Ἰβηρίᾳ , κινημάτων μεγάλων γενομένων .
ἐπὶ τοῦτον ὁ Αἰμίλιος ἐξεπέμφθη στρατηγός , οὐχ ἓξ ἔχων πελέκεις , ὅσους ἔχουσιν οἱ στρατηγοῦντες , ἀλλὰ προσλαβὼν ἑτέρους τοσούτους , ὥστε τῆς ἀρχῆς ὑπατικὸν γενέσθαι τὸ ἀξίωμα , μάχῃ μὲν οὖν δὶς ἐκ παρατάξεως ἐνίκησε τοὺς βαρβάρους , περὶ τρισμυρίους ἀνελών , καὶ δοκεῖ τὸ κατόρθωμα τῆς στρατηγίας περιφανῶς γενέσθαι , χωρίων εὐφυΐᾳ καὶ ποταμοῦ τινος διαβάσει ῥᾳστώνην παρασχόντος αὐτοῦ πρὸς τὸ νίκημα τοῖς στρατιώταις ·
πόλεις δὲ πεντήκοντα καὶ διακοσίας ἐχειρώσατο δεξαμένας αὐτὸν ἑκουσίως , εἰρήνῃ δὲ καὶ πίστει συνηρμοσμένην ἀπολιπὼν τὴν ἐπαρχίαν εἰς Ῥώμην ἐπανῆλθεν , οὐ δὲ δραχμῇ μιᾷ γεγονὼς εὐπορώτερος ἀπὸ τῆς στρατείας .
ἦν δὲ καὶ περὶ τ ἆλλα χρηματιστὴς ἀργότερος , εὐδάπανος δὲ καὶ ἀφειδὴς ἐκ τῶν ὑπαρχόντων , οὐ πολλὰ δ ἦν , ἀλλὰ καὶ φερνῆς ὀφειλομένης τῇ γυναικὶ μετὰ τὸν θάνατον αὐτοῦ γλίσχρως ἐξήρκεσεν .
ἔγημε δὲ Παπιρίαν , ἀνδρὸς ὑπατικοῦ Μάσωνος θυγατέρα , καὶ χρόνον συνοικήσας πολὺν ἀφῆκε τὸν γάμον , καίπερ ἐξ αὐτῆς καλλιτεκνότατος γενόμενος ·
αὕτη γὰρ ἦν ἡ τὸν κλεινότατον αὐτῷ Σκηπίωνα τεκοῦσα καὶ Μάξιμον Φάβιον .
αἰτία δὲ γεγραμμένη τῆς διαστάσεως οὐκ ἦλθεν εἰς ἡμᾶς , ἀλλ ἔοικεν ἀληθής τις εἶναι λόγος περὶ γάμου λύσεως γενόμενος , ὡς ἀνὴρ Ῥωμαῖος ἀπεπέμπετο γυναῖκα , τῶν δὲ φίλων νουθετούντων αὐτόν , οὐχὶ σώφρων 0 ;
οὐκ εὔμορφος 0 ;
οὐχὶ παιδοποιός 0 ;
προτείνας τὸ ὑπόδημα  κάλτιον αὐτὸ Ῥωμαῖοι καλοῦσιν  εἶπεν ·
οὐκ εὐπρεπὴς οὗτος 0 ;
οὐ νεουργής 0 ;
ἀλλ οὐκ ἂν εἰδείη τις ὑμῶν καθ ὅ τι θλίβεται μέρος οὑμὸς πούς .
τῷ γὰρ ὄντι μεγάλαι μὲν ἁμαρτίαι καὶ ἀναπεπταμέναι γυναῖκας ἀνδρῶν ἄλλας ἀπήλλαξαν , τὰ δ ἔκ τινος ἀηδίας καὶ δυσαρμοστίας ἠθῶν μικρὰ καὶ πυκνὰ προσκρούσματα , λανθάνοντα τοὺς ἄλλους , ἀπεργάζεται τὰς ἀνηκέστους ἐν ταῖς συμβιώσεσιν ἀλλοτριότητας .
ὁ δὲ οὖν Αἰμίλιος ἀπαλλαγεὶς τῆς Παπιρίας ἑτέραν ἠγάγετο ·
καὶ δύο παῖδας ἄρρενας τεκούσης τούτους μὲν ἐπὶ τῆς οἰκίας εἶχε , τοὺς δὲ προτέρους εἰσεποίησεν οἴκοις τοῖς μεγίστοις καὶ γένεσι τοῖς ἐπιφανεστάτοις , τὸν μὲν πρεσβύτερον τῷ Μαξίμου Φαβίου τοῦ πεντάκις ὑπατεύσαντος , τὸν δὲ νεώτερον Ἀφρικανοῦ Σκηπίωνος υἱὸς ἀνεψιὸν ὄντα θέμενος Σκηπίωνα προσηγόρευσε 0 .
τῶν δὲ θυγατέρων τῶν Αἰμιλίου τὴν μὲν ὁ Κάτωνος υἱὸς ἔγημε , τὴν δὲ Αἴλιος Τουβέρων , ἀνὴρ ἄριστος καὶ μεγαλοπρεπέστατα Ῥωμαίων πενίᾳ χρησάμενος 0 .
ἦσαν γὰρ ἑκκαίδεκα συγγενεῖς , Αἴλιοι πάντες ·
οἰκίδιον δὲ πάνυ μικρὸν ἦν αὐτοῖς , καὶ χωρίδιον ἓν ἤρκει πᾶσι , μίαν ἑστίαν νέμουσι μετὰ παίδων πολλῶν καὶ γυναικῶν , ἐν αἷς καὶ ἡ Αἰμιλίου τοῦδε θυγάτηρ ἦν δὶς ὑπατεύσαντος καὶ δὶς θριαμβεύσαντος , οὐκ αἰσχυνομένη τὴν πενίαν τοῦ ἀνδρός , ἀλλὰ θαυμάζουσα τὴν ἀρετὴν δι ἣν πένης ἦν .
οἱ δὲ νῦν ἀδελφοὶ καὶ συγγενεῖς , ἂν μὴ κλίμασι καὶ ποταμοῖς καὶ διατειχίσμασιν ὁρίσωσι τὰ κοινά καὶ πολλὴν εὐρυχωρίαν ἒν μέσῳ λάβωσιν ἀπ ἀλλήλων , οὐ παύονται διαφερόμενοι .
ταῦτα μὲν οὖν ἡ ἱστορία λογίζεσθαι καὶ παρεπισκοπεῖν δίδωσι τοῖς σῴζεσθαι βουλομένοις .
ὁ δὲ Αἰμίλιος ὕπατος ἀποδειχθεὶς ἐστράτευσεν ἐπὶ τοὺς παραλπίους Λίγυας , οὓς ἔνιοι καί Λιγυστίνους ὀνομάζουσι , μάχιμον καί θυμοειδὲς ἔθνος , ἐμπείρως δὲ πολεμεῖν διδασκόμενον ὑπὸ Ῥωμαίων διὰ τὴν γειτνίασιν .
τὰ γὰρ ἔσχατα τῆς Ἰταλίας καί καταλήγοντα πρὸς τάς Ἄλπεις αὐτῶν τε τῶν Ἄλπεων τὰ κλυζόμενα τῷ Τυρρηνικῷ πελάγει καί πρὸς τὴν Λιβύην ἀνταίροντα νέμονται , μεμιγμένοι Γαλάταις καί τοῖς παραλίοις Ἰβήρων .
τότε δὲ καί τῆς θαλάττης ἁψάμενοι σκάφεσι πειρατικοῖς ἀφῃροῦντο καί περιέκοπτον τάς ἐμπορίας , ἄχρι στηλῶν Ἡρακλείων ἀναπλέοντες .
ἐπιόντος οὖν τοῦ Αἰμιλίου τετρακισμύριοι γενόμενοι τὸ πλῆθος ὑπέστησαν ὁ δὲ τοὺς σύμπαντας ὀκτακισχιλίους ἔχων πενταπλασίοις οὖσιν αὐτοῖς συνέβαλε , καί τρεψάμενος καί κατακλείσας εἰς τὰ τείχη διέδωκε λόγον φιλάνθρωπον καί συμβατικόν ·
οὐ γὰρ ἦν βουλομένοις τοῖς Ῥωμαίοις παντάπασιν ἐκκόψαι τὸ Λιγύων ἔθνος , ὥσπερ ἕρκος ἢ πρόβολον ἐμποδὼν κείμενον τοῖς Γαλατικοῖς κινήμασιν ἐπαιωρουμένοις ἀεὶ περὶ τὴν Ἰταλίαν 0 .
πιστεύσαντες οὖν τῷ Αἰμιλίῳ τάς τε ναῦς καί τάς πόλεις ἐνεχείρισαν .
ὁ δὲ τάς μὲν πόλεις οὐδὲν ἀδικήσας ἢ μόνον τὰ τείχη περιελών ἀπέδωκε , τάς δὲ ναῦς ἁπάσας ἀφείλετο , καί πλοῖον οὐδὲν αὐτοῖς τρισκάλμου μεῖζον ἀπέλιπε ·
τοὺς δὲ ἡλωκότας ὑπ αὐτῶν κατὰ γῆν ἢ κατὰ θάλατταν ἀνεσώσατο πολλοὺς καί ξένους καὶ Ῥωμαίους εὑρεθέντας .
ἐκείνη μὲν οὖν ἡ ὑπατεία τάς εἰρημένας πράξεις ἐπιφανεῖς ἔσχεν .
ὕστερον δὲ πολλάκις ποιήσας φανερὸν αὑτὸν αὖθις ὑπατεῦσαι βουλόμενον καί ποτε καί παραγγείλας , ὡς ἀπέτυχε καί παρώφθη , τὸ λοιπὸν ἡσυχίαν εἶχε , τῶν ἱερῶν ἐπιμελούμενος καί τοὺς παῖδας ἀσκῶν τὴν μὲν ἐπιχώριον παιδείαν καί πάτριον ὥσπερ αὐτὸς ἤσκητο , τὴν δὲ Ἑλληνικὴν φιλοτιμότερον 0 .
οὐ γὰρ μόνον γραμματικοὶ καί σοφισταὶ καί ῥήτορες , ἀλλὰ καί πλάσται καί ζωγράφοι καί πώλων καί σκυλάκων ἐπιστάται καί διδάσκαλοι θήρας Ἕλληνες ἦσαν περὶ τοὺς νεανίσκους .
ὁ δὲ πατήρ , εἰ μή τι δημόσιον ἐμποδὼν εἴη , παρῆν ἀεὶ μελετῶσι καί γυμναζομένοις , φιλοτεκνότατος Ῥωμαίων γενόμενος .
τῶν δὲ δημοσίων πράξεων καιρὸς ἦν ἐκεῖνος τότε καθ ὃν Περσεῖ τῷ Μακεδόνων βασιλεῖ πολεμοῦντες ἐν αἰτίαις τοὺς στρατηγοὺς εἶχον , ὡς δι ἀπειρίαν καὶ ἀτολμίαν αἰσχρῶς καὶ καταγελάστως τοῖς πράγμασι χρωμένους καὶ πάσχοντας κακῶς μᾶλλον ἢ ποιοῦντας 0 .
ἄρτι μὲν γὰρ Ἀντίοχον τὸν ἐπικληθέντα μέγαν εἴξαντα τῆς ἄλλης Ἀσίας ὑπὲρ τὸν Ταῦρον ἐκβαλόντες καὶ κατακλείσαντες εἰς Συρίαν , ἐπὶ μυρίοις καὶ πεντακισχιλίοις ταλάντοις ἀγαπήσαντα τὰς διαλύσεις , ὀλίγῳ δὲ πρόσθεν ἐν Θεσσαλίᾳ συντρίψαντες Φίλιππον καὶ τοὺς Ἕλληνας ἀπὸ Μακεδόνων ἐλευθερώσαντες , ᾧ τε βασιλεὺς οὐδεὶς παραβλητὸς εἰς τόλμαν ἢ δύναμιν , Ἀννίβαν καταπολεμήσαντες , οὐκ ἀνεκτὸν ἡγοῦντο Περσεῖ καθάπερ ἀντιπάλῳ τῆς Ῥώμης ἴσον φερόμενοι συμπεπλέχθαι , πολὺν ἤδη χρόνον ἀπὸ τῶν λειψάνων τῆς πατρῴας ἥττης πολεμοῦντι πρὸς αὐτούς , ἀγνοοῦντες ὅτι πολλῷ τὴν Μακεδόνων δύναμιν ἡττηθεὶς Φίλιππος ἐρρωμενεστέραν καὶ μαχιμωτέραν ἐποίησε 0 .
περὶ ὧν δίειμι βραχέως ἄνωθεν ἀρξάμενος .
ἀντίγονος μέγιστον δυνηθεὶς τῶν Ἀλεξάνδρου διαδόχων καὶ στρατηγῶν , κτησάμενος ἑαυτῷ καὶ γένει τὴν τοῦ βασιλέως προσηγορίαν , υἱόν ἔσχε Δημήτριον , οὗ παῖς Ἀντίγονος ἦν ὁ Γονατᾶς ἐπονομασθείς ·
τούτου δὲ Δημήτριος , ὃς αὐτός τε βασιλεύσας χρόνον οὐ πολύν , υἱόν τε παῖδα τὴν ἡλικίαν ἀπολιπὼν Φίλιππον ἐτελεύτησε 0 .
δείσαντες δὲ τὴν ἀναρχίαν οἱ πρῶτοι Μακεδόνων Ἀντίγονον ἐπάγονται τοῦ τεθνηκότος ἀνεψιὸν ὄντα , καὶ συνοικίσαντες αὐτῷ τὴν μητέρα τοῦ Φιλίππου , πρῶτον μὲν ἐπίτροπον καὶ στρατηγόν , εἶτα πειρώμενοι μετρίου καὶ κοινωφελοῦς βασιλέα προσηγόρευσαν 0 .
ἐπεκλήθη δὲ Δώσων ὡς ἐπαγγελτικὸς , οὐ τελεσιουργὸς δὲ τῶν ὑποσχέσεων 0 .
μετὰ τοῦτον βασιλεύσας ὁ Φίλιππος ἤνθησεν ἐν τοῖς μάλιστα τῶν βασιλέων ἔτι μειράκιον ὢν , καὶ δόξαν ἔσχεν ὡς ἀναστήσων Μακεδονίαν εἰς τὸ παλαιὸν ἀξίωμα καὶ μόνος ἐπὶ πάντας ἤδη τὴν Ῥωμαίων δύναμιν αἰρομένην καθέξων .
ἡττηθεὶς δὲ μεγάλῃ μάχῃ περὶ Σκότουσσαν ὑπὸ Τίτου Φλαμινίνου τότε μὲν ἔπτηξε καὶ πάντα τὰ καθ ἑαυτὸν ἐπέτρεψε Ῥωμαίοις , καὶ τυχὼν ἐπιτιμήσεως μετρίας ἠγάπησεν .
ὕστερον δὲ βαρέως φέρων , καὶ τὸ βασιλεύειν χάριτι Ῥωμαίων ἡγούμενος αἰχμαλώτου τρυφὴν ἀγαπῶντος εἶναι μᾶλλον ἢ φρόνημα καὶ θυμὸν ἔχοντος ἀνδρός , ἐπεῖχε τῷ πολέμῳ τὴν γνώμην καὶ συνετάττετο λάθρα καὶ πανούργως 0 .
τῶν γὰρ πόλεων τὰς ἐνοδίους καὶ παραθαλαττίους ἀσθενεῖς γενομένας περιορῶν καὶ ὑπερήμους , ὡς καταφρονεῖσθαι , πολλὴν ἄνω συνῆγε δύναμιν , καὶ τὰ μεσόγεια χωρία καὶ φρούρια καὶ πόλεις ὅπλων καὶ χρημάτων πολλῶν καὶ σωμάτων ἀκμαζόντων ἐμπεπληκώς ἐσωμάσκει τὸν πόλεμον καὶ συνεῖχεν ὥσπερ ἐγκεκρυμμένον ἀδήλως .
ὅπλων μὲν γὰρ ἀργούντων ἀπέκειντο τρεῖς μυριάδες , ὀκτακόσιαι δὲ σίτου μεδίμνων ἦσαν ἐγκατῳκοδομημένου τοῖς τείχεσι , χρημάτων δὲ πλῆθος ὅσον ἤρκει μισθοφόρους ἔτη δέκα μυρίους τρέφειν προπολεμοῦντας τῆς χώρας 0 .
ἀλλ ἐκεῖνος μὲν οὐκ ἔφθη ταῦτα κινῆσαι καὶ προαγαγεῖν εἰς ἔργον , ὑπὸ λύπης καὶ δυσθυμίας προέμενος τὸν βίον ἔγνω γὰρ ἀδίκως τὸν ἕτερον τῶν υἱῶν Δημήτριον ἐκ διαβολῆς τοῦ χείρονος ἀνῃρηκώς ·
ὃ δὲ ἀπολειπόμενος υίὸς αὐτοῦ Περσεὺς ἅμα τῇ βασιλείᾳ διεδέξατο τὴν πρὸς Ῥωμαίους ἔχθραν , οὐκ ὢν ἐχέγγυος ἐνεγκεῖν διὰ μικρότητα καὶ μοχθηρίαν ἤθους , ἐν ᾧ παθῶν τε παντοδαπῶν καὶ νοσημάτων ἐνόντων ἐπρώτευεν ἡ φιλαργυρία , λέγεται δὲ μη δὲ γνήσιος φῦναι , λαβεῖν δὲ αὐτὸν ἡ συνοικοῦσα τῷ Φιλίππῳ νεογνὸν ἀκεστρίας τινὸς Ἀργολικῆς Γναθαινίου τ οὔνομα τεκούσης , καὶ λαθεῖν ὑποβαλομένη .
δι ὃ καὶ μάλιστα δοκεῖ τὸν Δημήτριον φοβηθεὶς ἀποκτεῖναι , μὴ γνήσιον ἔχων ὃ οἶκος διάδοχον ἀποκαλύψῃ τὴν ἐκείνου νοθείαν .
οὐ μὴν ἀλλὰ , καίπερ ὢν ἀγεννὴς καὶ ταπεινός , ὑπὸ ῥώμης τῶν πραγμάτων ἀναφερόμενος πρὸς τὸν πόλεμον ἔστη καὶ διηρείσατο πολὺν χρόνον , ἡγεμόνας τε Ῥωμαίων ὑπατικοὺς καὶ στρατεύματα καὶ στόλους μεγάλους ἀποτριψάμενος , ἐνίων δὲ καὶ κρατήσας .
πόπλιόν τε γὰρ Λικίννιον ἐμβαλόντα πρῶτον εἰς Μακεδονίαν τρεψάμενος ἱππομαχίᾳ δισχιλίους πεντακοσίους ἄνδρας ἀγαθοὺς ἀπέκτεινε καὶ ζῶντας ἄλλους ἑξακοσίους ἔλαβε , τοῦ τε ναυστάθμου περὶ Ὠρεὸν ὁρμοῦντος ἀπροσδόκητον ἐπίπλουν θέμενος εἴκοσι μὲν αὐτοφόρτους ὁλκάδας ἐχειρώσατο , τὰς δ ἄλλας σίτου γεμούσας κατέδυσεν ·
ἐκράτησε δὲ καὶ πεντηρικά τέσσαρα .
καὶ μάχην ἐπολέμησε τὸ δεύτερον , ἐν ᾗ τὸν ὑπατικὸν Ὁστίλιον ἀπεκρούσατο καταβιαζόμενον κατὰ τὰς Ἐλιμίας ·
λάθρα δὲ διὰ Θεσσαλίας ἐμβαλόντα προκαλούμενος εἰς μάχην ἐφόβησε .
πάρεργον δὲ τοῦ πολέμου στρατείαν ἐπὶ Δαρδανεῖς θέμενος , ὡς δὴ τοὺς Ῥωμαίους ὑπερορῶν καὶ σχολάζων , μυρίους τῶν βαρβάρων κατέκοψε καὶ λείαν ἠλάσατο πολλήν .
ὑπεκίνει δὲ καὶ Γαλάτας τοὺς περὶ τὸν Ἴστρον ᾠκημένους , οἳ Βαστέρναι καλοῦνται , στρατὸν ἱππότην καὶ μάχιμον , Ἰλλυριούς τε διὰ Γενθίου τοῦ βασιλέως παρεκάλει συνεφάψασθαι τοῦ πολέμου , καὶ λόγος κατέσχεν ὡς τῶν βαρβάρων μισθῷ πεπεισμένων ὑπ αὐτοῦ διὰ τῆς κάτω Γαλατίας παρὰ τὸν Ἀδρίαν ἐμβαλεῖν εἰς τὴν Ἰταλίαν .
ταῦτα τοῖς Ῥωμαίοις πυνθανομένοις ἐδόκει τὰς τῶν στρατηγιώντων χάριτας καὶ παραγγελίας ἐάσαντας αὐτοὺς καλεῖν ἐπὶ τὴν ἡγεμονίαν ἄνδρα νοῦν ἔχοντα καὶ πράγμασι χρῆσθαι μεγάλοις ἐπιστάμενον .
οὗτος ἦν Παῦλος Αἰμίλιος , ἡλικίας μὲν ἤδη πρόσω καὶ περὶ ἑξήκοντα γεγονὼς ἔτη , ῥώμῃ δὲ σώματος ἀκμάζων , πεφραγμένος δὲ κηδεσταῖς καὶ παισὶ νεανίαις καὶ φίλων πλήθει καὶ συγγενῶν μέγα δυναμένων , οἳ πάντες αὐτὸν ὑπακοῦσαι καλοῦντι τῷ δήμῳ πρὸς τὴν ὑπατείαν ἔπειθον .
ὁ δὲ κατ ἀρχὰς μὲν ἐθρύπτετο πρὸς τοὺς πολλούς καὶ διέκλινε τὴν φιλοτιμίαν αὐτῶν καὶ σπουδήν , ὡς μὴ δεόμενος τοῦ ἄρχειν , φοιτώντων δὲ καθ ἡμέραν ἐπὶ θύρας καὶ προκαλουμένων αὐτὸν εἰς ἀγορὰν καὶ καταβοώντων ἐπείσθη ·
καὶ φανεὶς εὐθὺς ἐν τοῖς μετιοῦσι τὴν ὑπατείαν ἔδοξεν οὐκ ἀρχὴν ληψόμενος , ἀλλὰ νίκην καὶ κράτος πολέμου κομίζων καὶ διδοὺς τοῖς πολίταις καταβαίνειν εἰς τὸ πεδίον ·
μετὰ τοσαύτης ἐλπίδος καὶ προθυμίας ἐδέξαντο πάντες αὐτὸν καὶ κατέστησαν ὕπατον τὸ δεύτερον , οὐκ ἐάσαντες κλῆρον γενέσθαι , καθάπερ εἰώθει , περὶ τῶν ἐπαρχιῶν , ἀλλ εὐθὺς ἐκείνῳ ψηφισάμενοι τοῦ Μακεδονικοῦ πολέμου τὴν ἡγεμονίαν .
λέγεται δ αὐτόν , ὡς ἀνηγορεύθη κατὰ τοῦ Περσέως στρατηγός , ὑπὸ τοῦ δήμου παντὸς οἴκαδε προπεμφθέντα λαμπρῶς εὑρεῖν τὸ θυγάτριον τὴν Τερτίαν δεδακρυμένην ἔτι παιδίον οὖσαν ·
ἀσπαζόμενον οὖν αὐτὴν ἐρωτᾶν ἐφ ὅτῳ λελύπηται ·
τὴν δὲ περιβαλοῦσαν καὶ καταφιλοῦσαν , οὐ γὰρ οἶσθα , εἰπεῖν , ὦ πάτερ , ὅτι ἡμῖν ὁ Περσεὺς τέθνηκε ;
λέγουσαν κυνίδιον σύντροφον οὕτω προσαγορευόμενον 0 ·
καὶ τὸν Αἰμίλιον ἀγαθῇ τύχῃ , φάναι , ὦ θύγατερ , καὶ δέχομαι τὸν οἰωνόν 0 .
ταῦτα μὲν οὖν Κικέρων ὁ ῥήτωρ ἐν τοῖς περὶ μαντικῆς ἱστόρηκεν .
εἰωθότων δὲ τῶν ὑπατείαν λαβόντων οἷον ἀνθομολογεῖσθαί τινα χάριν καὶ προσαγορεύειν φιλοφρόνως τὸν δῆμον ἀπὸ τοῦ βήματος , Αἰμίλιος εἰς ἐκκλησίαν συναγαγὼν τοὺς πολίτας τὴν μὲν προτέραν ὑπατείαν μετελθεῖν ἔφη αὐτὸς ἀρχῆς δεόμενος , τὴν δὲ δευτέραν ἐκείνων στρατηγοῦ δεομένων 0 ·
δι ὃ μηδεμίαν αὐτοῖς χάριν ἔχειν , ἀλλ , εἰ νομίζουσι δι ἑτέρου βέλτιον ἕξειν τὰ κατὰ τὸν πόλεμον , ἐξίστασθαι τῆς ἡγεμονίας , εἰ δὲ πιστεύουσιν αὐτῷ , μὴ παραστρατηγεῖν μη δὲ λογοποιεῖν , ἀλλ ὑπουργεῖν σιωπῇ τὰ δέοντα πρὸς τὸν πόλεμον , ὡς , ἐὰν ἄρχοντος ἄρχειν ζητῶσιν , ἔτι μᾶλλον ἢ νῦν καταγελάστους ἐν ταῖς στρατείαις ἐσομένους 0 1 2 .
ἀπὸ τούτων τῶν λόγων πολλὴν μὲν αἰδῶ πρὸς αὑτὸν ἐνεποίησε τοῖς πολίταις , μεγάλην δὲ προσδοκίαν τοῦ μέλλοντος , ἡδομένων ἁπάντων ὅτι τοὺς κολακεύοντας παρελθόντες εἵλοντο παρρησίαν ἔχοντα καὶ φρόνημα στρατηγόν .
οὕτως ἐπὶ τῷ κρατεῖν καὶ μέγιστος εἶναι τῶν ἄλλων ἀρετῆς καὶ τοῦ καλοῦ δοῦλος ἦν ὁ Ῥωμαίων δῆμος .
Αἰμίλιον δὲ Παῦλον , ὡς ἐξώρμησεν ἐπὶ στρατείαν , πλοῦ μὲν εὐτυχίᾳ καὶ ῥᾳστώνῃ χρήσασθαι πορείας κατὰ δαίμονα τίθημι , σὺν τάχει καὶ μετ ἀσφαλείας εἰς τὸ στρατόπεδον κομισθέντα ·
τοῦ δὲ πολέμου καὶ τῆς στρατηγίας αὑτοῦ τὸ μὲν τόλμης ὀξύτητι , τὸ δὲ βουλεύμασι χρηστοῖς , τὸ δὲ φίλων ἐκθύμοις ὑπηρεσίαις , τὸ δὲ τῷ παρὰ τὰ δεινὰ θαρρεῖν καὶ χρῆσθαι λογισμοῖς ἀραρόσιν ὁρῶν διαπεπραγμένον , οὐκ ἔχω τῇ λεγομένῃ τοῦ ἀνδρὸς εὐτυχίᾳ λαμπρὸν ἀποδοῦναι καὶ διάσημον ἔργον οἷον ἑτέρων στρατηγῶν 0 1 2 .
εἰ μή τις ἄρα τὴν Περσέως φιλαργυρίαν Αἰμιλίῳ τύχην ἀγαθὴν περὶ τὰ πράγματα γενέσθαι φησίν , ἣ λαμπρὰ καὶ μεγάλα πρὸς τὸν πόλεμον ἀρθέντα ταῖς ἐλπίσι τὰ Μακεδόνων ἀνέτρεψε καὶ κατέβαλε , πρὸς ἀργύριον ἀποδειλιάσαντος .
ἧκον μὲν γὰρ αὐτῷ δεηθέντι Βαστέρναι , μύριοι μὲν ἱππεῖς , μύριοι δὲ παραβάται , μισθοφόροι πάντες , ἄνδρες οὐ γεωργεῖν εἰδότες , οὐ πλεῖν , οὐκ ἀπὸ ποιμνίων ζῆν νέμοντες , ἀλλ ἓν ἔργον καὶ μίαν τέχνην μελετῶντες ἀεὶ μάχεσθαι καὶ κρατεῖν τῶν ἀντιταττομένων .
ὡς δὲ περὶ τὴν Μαιδικὴν καταστρατοπεδεύσαντες ἐπεμίγνυντο τοῖς παρὰ τοῦ βασιλέως ἄνδρες ὑψηλοὶ μὲν τὰ σώματα , θαυμαστοὶ δὲ τὰς μελέτας , μεγάλαυχοι δὲ καὶ λαμπροὶ ταῖς κατὰ τῶν πολεμίων ἀπειλαῖς , θάρσος παρέστησαν τοῖς Μακεδόσι καὶ δόξαν ὡς τῶν Ῥωμαίων οὐχ ὑπομενούντων , ἀλλ ἐκπλαγησομένων τὴν ὄψιν αὐτὴν καὶ τὴν κίνησιν ἔκφυλον οὖσαν καὶ δυσπρόσοπτον .
οὕτω διαθεὶς τοὺς ἀνθρώπους ὁ Περσεύς καὶ τοιούτων ἐμπλήσας ἐλπίδων , αἰτούμενος καθ ἕκαστον ἡγεμόνα χιλίους , πρὸς τὸ γιγνόμενον τοῦ χρυσίου πλῆθος ἰλιγγιάσας καὶ παραφρονήσας ὑπὸ μικρολογίας ἀπείπατο καὶ προήκατο τὴν συμμαχίαν , ὥσπερ οἰκονομῶν , οὐ πολεμῶν Ῥωμαίοις , καὶ λογισμὸν ἀποδώσων ἀκριβῆ τῆς εἰς τὸν πόλεμον δαπάνης οἷς ἐπολέμει ·
καίτοι διδασκάλους εἶχεν ἐκείνους , οἷς ἄνευ τῆς ἄλλης παρασκευῆς στρατιωτῶν δέκα μυριάδες ἦσαν ἠθροισμέναι καὶ παρεστῶσαι ταῖς χρείαις .
ὁ δὲ πρὸς δύναμιν ἀνταίρων τηλικαύτην καὶ πόλεμον οὗ τοσοῦτον ἦν τὸ παρατρεφόμενον , διεμέτρει καὶ παρεσημαίνετο τὸ χρυσίον , ἅψασθαι δεδιὼς ὥσπερ ἀλλοτρίων 0 .
καὶ ταῦτ ἔπραττεν οὐ Λυδῶν τις οὐ δὲ Φοινίκων γεγονώς , ἀλλὰ τῆς Ἀλεξάνδρου καὶ Φιλίππου κατὰ συγγένειαν ἀρετῆς μεταποιούμενος , οἳ τῷ τὰ πράγματα τῶν χρημάτων ὠνητά , μὴ τὰ χρήματα τῶν πραγμάτων ἡγεῖσθαι πάντων ἐκράτησαν .
ἐρρέθη γοῦν ὅτι τὰς πόλεις αἱρεῖ τῶν Ἑλλήνων οὐ Φίλιππος , ἀλλὰ τὸ Φιλίππου χρυσίον .
ἀλέξανδρος δὲ τῆς ἐπ Ἰνδοὺς στρατείας ἁπτόμενος , καὶ βαρὺν ὁρῶν καὶ δύσογκον ἤδη τὸν Περσικὸν ἐφελκομένους πλοῦτον τοὺς Μακεδόνας , πρώτας ὑπέπρησε τὰς βασιλικὰς ἁμάξας , εἶτα τοὺς ἄλλους ἔπεισε τ αὐτὸ ποιήσαντας ἐλαφροὺς ἀναζεῦξαι πρὸς τὸν πόλεμον ὥσπερ λελυμένους .
περσεύς δὲ τὸν χρυσὸν αὐτὸς αὑτοῦ καὶ τέκνων καὶ βασιλείας καταχεάμενος οὐκ ἠθέλησε δι ὀλίγων σωθῆναι χρημάτων , ἀλλὰ μετὰ πολλῶν κομισθεὶς ὁ πλούσιος αἰχμάλωτος ἐπιδείξασθαι Ῥωμαίοις ὅσα φεισάμενος ἐτήρησεν αὐτοῖς .
οὐ γὰρ μόνον ἀπέπεμψε τοὺς Γαλάτας ψευσάμενος , ἀλλὰ καὶ Γένθιον ἐπάρας τὸν Ἰλλυριὸν ἐπὶ τριακοσίοις ταλάντοις συνεφάψασθαι τοῦ πολέμου τὰ μὲν χρήματα τοῖς παρ αὐτοῦ πεμφθεῖσι πρ οὔθηκεν ἠριθμημένα καὶ κατασημήνασθαι παρέσχεν ·